బిడ్డా కేసీఆర్.. నడిరోడ్డుపై ఉరితీస్తాం! పరిగి సభలో రేవంత్ వార్నింగ్ - Tolivelugu తొలివెలుగు - Latest Telugu Breaking News
Tolivelugu Latest Telugu Breaking News » రాజకీయాలు » బిడ్డా కేసీఆర్.. నడిరోడ్డుపై ఉరితీస్తాం! పరిగి సభలో రేవంత్ వార్నింగ్
బిడ్డా కేసీఆర్.. నడిరోడ్డుపై ఉరితీస్తాం! పరిగి సభలో రేవంత్ వార్నింగ్
Last Updated: February 26, 2022 at 9:26 pm
– నీళ్లేమో జగన్ కు..
– నిధులేమో మేఘా కృష్ణారెడ్డికి..
– నియామకాలు కల్వకుంట్ల కుటుంబానికి..
– ఇదేనా బంగారు తెలంగాణ
– రైతులందరికీ అండగా నేనున్నా..
– సీఎం ఫాంహౌస్ ముట్టడిద్దాం..
– అక్కడి పంట కొన్నవాళ్లే రైతుల ధాన్యం కొనాలి?
– లేకపోతే.. కేసీఆర్ ను ఉరి తీయడమే!
– మన ఊరు-మన పోరు సభలో రేవంత్ హెచ్చరిక
జై కాంగ్రెస్ నినాదాలతో పరిగి గడ్డ మార్మోగింది. పార్టీని గ్రామస్థాయిలోకి తీసుకెళ్లేందుకు మన ఊరు-మన పోరు కార్యక్రమానికి శ్రీకారం చుట్టారు టీపీసీసీ చీఫ్ రేవంత్ రెడ్డి. పరిగిలో జరిగిన ఈ కార్యక్రమానికి కాంగ్రెస్ శ్రేణులు భారీగా తరలివచ్చారు. ఈ సందర్భంగా టీఆర్ఎస్ ప్రభుత్వంపై నిప్పులు చెరిగారు రేవంత్ రెడ్డి. ఉద్యమ సమయంలో నీళ్లు ఆంధ్రాకు పోతున్నాయి.. నిధులు వాళ్లకే చేరుతున్నాయి.. నియామకాలు కూడా వారికే అందుతున్నాయని చెప్పిన కేసీఆర్.. ప్రత్యేక రాష్ట్రం వచ్చాక ఏం చేశారని ప్రశ్నించారు. తెలంగాణ కోసం సకలజనులు కోట్లాడారని.. అందరి కృషి వల్లే సోనియాగాంధీ రాష్ట్రాన్ని ఏర్పాటు చేశారని గుర్తు చేశారు. తెలంగాణ వచ్చాక.. తనను గెలిపిస్తే నీళ్లు, నిధులు, నియామకాల సమస్య పరిష్కారం అవుతుందని కేసీఆర్ చెప్తే.. నిజమని నమ్మిన ప్రజలు రెండుసార్లు గెలిపించారని.. తీరా చూస్తే నీళ్లేమో జగన్ కు.. నిధులేమో మేఘా కృష్ణారెడ్డికి.. నియామకాలు కల్వకుంట్ల కుటుంబానికి చేరాయని విమర్శించారు.
ఆనాడు తెలంగాణ వస్తే సమస్యలు అన్నీ పరిష్కారం చేస్తానన్నారు.. రెండోసారి ఎన్నికలప్పుడు కూడా అంతే.. ఇప్పుడు ప్రధానిని చేయండి పరిష్కరిస్తానని చెబుతున్నారు.. ఆ తర్వాత దేవుడ్ని చేయండి అంటారేమోనని కేసీఆర్ ను ఉద్దేశించి మాట్లాడారు రేవంత్ రెడ్డి. ఆయన చేతిలో అన్ని వర్గాలు మోసపోయాయని మండిపడ్డారు. ఈ సందర్భంగా వరి పండించిన రైతులకు మాటిచ్చారు రేవంత్. కేసీఆర్ 150 ఎకరాల్లో వరి పండించారని.. అది ఎవరు కొంటారో రైతుల పంటను కూడా వాళ్లే కొనేలా చేస్తానన్నారు.
కేసీఆర్ వరి పంట కోతకొచ్చినప్పుడు కాంగ్రెస్ శ్రేణులు అందరూ ఫాంహౌస్ ను ముట్టడిద్దామని పిలుపునిచ్చారు రేవంత్ రెడ్డి. ఆ సమయంలో ఆ వడ్లు ఎవరు కొంటున్నారో తెలుసుకుందామని.. రైతుల పంటను కూడా వాళ్లే కొనేలా చేద్దామని చెప్పారు. రైతులు ఎవరూ ఆత్మహత్యలు చేసుకోవద్దని సూచించిన రేవంత్.. వడ్లు కొనకపోతే కేసీఆర్ ను అమరవీరుల సాక్షిగా నడిరోడ్డుపై ఉరేసే రోజు వస్తుందని ఘాటైన విమర్శలు చేశారు.
తెలంగాణ కేసీఆర్ కుటుంబం కబంధహస్తాల్లో ఉందన్నారు రేవంత్. ప్రాణహిత-చేవెళ్ల, పాలమూరు-రంగారెడ్డి ప్రాజెక్టులను గాలికొదిలేసింది ఆయన కాదా? అని ప్రశ్నించారు. కాదని.. యాదగిరి గుట్టలో ప్రమాణం చేసి చెవుతావా అని సీఎంకు సవాల్ చేశారు. గజ్వేల్, సిద్దిపేట, సిరిసిల్లను ఏ దేవుడు పాలిస్తున్నారు.. ఈ ప్రాంతాన్ని ఏ దయ్యాలు పాలిస్తున్నాయని మండిపడ్డారు. పాలమూరు-రంగారెడ్డిని కట్టమని కేసీఆర్ కోర్టులో అఫిడవిట్ ఇచ్చారని.. జగన్ ను ప్రగతి భవన్ కు పిలిచి అలయ్ బలయ్ చేసుకొని తెలంగాణ ప్రజలను నిండా ముంచారని విమర్శించారు.
మూడేళ్ళ కిందటే పాలమూరు-రంగారెడ్డి పూర్తి చేసి ఉంటే ఇవాళ ఇలా మా గొంతులు ఎండేవా? అని ప్రశ్నించారు రేవంత్. టీఆర్ఎస్ నేతలను గెలిపించుకోవడం వల్లే ప్రజలకు ఈ కష్టాలు వచ్చి పడ్డాయని.. అందరూ ఆలోచన చేయాలని సూచించారు. ఉమ్మడి పాలమూరులో టీఆర్ఎస్ గెలవడం వల్లే పాలమూరు-రంగారెడ్డి పడావు పడిందన్న రేవంత్.. కాంగ్రెస్ పార్టీని గెలిపించాల్సిన అవసరం ఉందని చెప్పారు.
bidda kcr.. nadiroddupai uriteestaam! parigi sabhalo revant warning - Tolivelugu tolivelugu - Latest Telugu Breaking News
Tolivelugu Latest Telugu Breaking News u rajakeeyaalu u bidda kcr.. nadiroddupai uriteestaam! parigi sabhalo revant warning
bidda kcr.. nadiroddupai uriteestaam! parigi sabhalo revant warning
Last Updated: February 26, 2022 at 9:26 pm
– neellemo jagan ku..
– nidhulemo megha krishnaareddiki..
– niyaamakaalu kalvakuntla kutumbaaniki..
– idena bangaaru telamgaana
– raitulandarikii andagaa nenunna..
– cm famhous muttadiddam..
– akkadi panta konnavalle raitula dhaanyam konali?
– lekapothe.. kcr nu uri teeyadame!
– mana ooru-mana poru sabhalo revant hecharika
jai congress ninaadaalatoe parigi gadda maarmogindi. paartiini graamasthaayiloki teesukellenduku mana ooru-mana poru kaaryakramaaniki srikaram chuttaaru tpcc cheef revant reddi. parigilo jarigina ee kaaryakramaaniki congress shrenulu bhariga taralivacchaaru. ee sandarbhamgaa trs prabhutvampai nippulu cherigaaru revant reddi. udyama samayamlo neellu aandhraaku potunnayi.. nidhulu vaallake cherutunnayi.. niyaamakaalu kuudaa vaarike andutunnaayani cheppina kcr.. pratyeka rashtram vachaka yem chesarani prasninchaaru. telamgaana kosam sakalajanulu kotlaadaarani.. andari krushi valle soniyagandhi rashtranni erpaatu chesarani gurtu chesaru. telamgaana vachaka.. tananu gelipiste neellu, nidhulu, niyaamakaala samasya parishkaaram avutundani kcr chepte.. nijamani nammina prajalu rendusaarlu gelipinchaarani.. tiiraa chuste neellemo jagan ku.. nidhulemo megha krishnaareddiki.. niyaamakaalu kalvakuntla kutumbaaniki cherayani vimarsinchaaru.
aanaadu telamgaana vaste samasyalu annee parishkaaram chestaanannaaru.. rendosari ennikalappudu kuudaa anthe.. ippudu pradhaanini cheyandi parishkaristaanani chebutunnaru.. aa tarvaata devudni cheyandi antaremonani kcr nu uddesinchi matladaru revant reddi. aayana chetilo anni vargaalu mosapoyayani mandipaddaaru. ee sandarbhamgaa vari pandinchina raitulaku maatichaaru revant. kcr 150 ekaraallo vari pandinchaarani.. adhi evaru kontaro raitula pantanu kuudaa vaalle konela chestaanannaaru.
kcr vari panta kotakochinappudu congress shrenulu andaruu famhous nu muttadiddamani pilupunicchaaru revant reddi. aa samayamlo aa vadlu evaru kontunnaro telusukundaamani.. raitula pantanu kuudaa vaalle konela cheddamani cheppaaru. raitulu evaruu aatmahatyalu chesukovaddani suuchinchina revant.. vadlu konakapothe kcr nu amaraveerula saakshigaa nadiroddupai urese roju vastundani ghaataina vimarsalu chesaru.
telamgaana kcr kutumbam kabandhastallo undannaaru revant. praanahita-chevella, palamuru-rangareddy praajektulanu galikodilesindi aayana kaadaa? ani prasninchaaru. kaadani.. yadagiri guttalo pramaanam chesi chevutava ani cmcu sawal chesaru. gajwel, siddipeta, sirisillanu e devudu paalistunnaaru.. ee praantaanni e dayyalu paalistunnaayani mandipaddaaru. palamuru-rangaareddini kattamani kcr kortulo affidavit icharani.. jagan nu pragati bhavan ku pilichi alay balay chesukoni telamgaana prajalanu ninda munchaarani vimarsinchaaru.
moodella kindate palamuru-rangareddy puurti chesi unte ivaala ilaa maa gontulu endeva? ani prasninchaaru revant. trs nethalanu gelipinchukovadam valle prajalaku ee kashtaalu vachi paddayani.. andaruu aalochana cheyalani suuchimchaaru. ummadi paalamuuruloo trs gelavadam valle palamuru-rangareddy padaavu padindanna revant.. congress paartiini gelipinchaalsina avasaram undani cheppaaru.